Diari Oficial de la Generalitat Valenciana


Sumari del DOGV 5389, del 16-11-2006 (2006/12796)

ORDE de 26 de setembre de 2006, de la Conselleria de Sanitat, per la qual modifica l'Orde d'1 de febrer de 2005, per la qual es crea la Comissió de Reproducció Humana Assistida de la Comunitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/09/26/(1)/dof/vci/html**

### Dades del document

Número de DOGV
:   5389

Data del DOGV
:   16-11-2006

Secció del DOGV
:   I. DISPOSICIONS GENERALS

Número del document
:   2006/12541


Data del document
:   26-09-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * procreació artificial
    * legislació
    * organització administrativa
    * control sanitari

ORDE de 26 de setembre de 2006, de la Conselleria de Sanitat, per la qual modifica l'Orde d'1 de febrer de 2005, per la qual es crea la Comissió de Reproducció Humana Assistida de la Comunitat Valenciana. [2006/12595]  
L'article 20 de la Llei 14/2006, de 26 de maig, sobre tècniques de reproducció humana assistida, establix la creació d'una Comissió Nacional sobre Reproducció Assistida, de caràcter permanent i consultiu, dirigida a assessorar i orientar sobre l'ús d'estes tècniques, a contribuir a l'actualització i la difusió dels coneixements científics i tècnics en la matèria i a l'elaboració de criteris de funcionament dels centres o servicis on es facen estes tècniques.  
D'acord amb els criteris de la Llei, i també de la Comissió Nacional de Reproducció Assistida, la Conselleria de Sanitat, a través de l'Orde d'1 de febrer de 2005, va crear la Comissió de Reproducció Humana Assistida de la Comunitat Valenciana. En esta comissió s'establix que participen professionals experts en cada un dels camps que tracta i representants d'institucions, que aporten una visió plural i conforme amb les demandes de la societat actual.  
Precisament és per açò últim que es pretén modificar la composició de la comissió, que establix l'article 4 de l'orde, perquè s'hi puguen integrar tots els professionals i representants d'institucions que puguen aportar major riquesa als informes que elabora.  
A més, d'acord amb l'article 7 del Decret 26/2005, de 4 de febrer, del Consell de la Generalitat, pel qual aprova el Reglament Orgànic i Funcional de la Conselleria de Sanitat, la Secretaria Autonòmica de Sanitat substituïx la Secretaria Autonòmica per a l'Agència Valenciana de Salut.  
Per això, i fent ús de les facultats que em conferixen l'article 35.e de la Llei 5/1983, de 30 de desembre, de Govern Valencià, i el Decret 25/2005, del Govern Valencià, pel qual aprova el Reglament Orgànic i Funcional de la Conselleria de Sanitat,  
Ordene  
Article únic  
a) Modificar l'article 1 de l'Orde d'1 de febrer de 2005, que queda de la manera següent:  
«Article 1. Objecte i fins  
Es crea la Comissió Valenciana de Reproducció Humana Assistida, que és l'òrgan col·legiat de caràcter permanent i consultiu, dependent de la Conselleria de Sanitat, adscrit orgànicament a la Secretaria Autonòmica de Sanitat, creat per a orientar l'administració sobre la utilització de les tècniques de reproducció humana assistida i altres qüestions científiques que es plantegen en el camp de la biomedicina.»  
b) Modificar l'article 4 de l'Orde d'1 de febrer de 2005, que queda de la manera següent:  
«Article 4. Composició de la comissió  
La Comissió Valenciana de Reproducció Assistida es compon dels membres necessaris per al funcionament correcte. S'han de nomenar representants de societats científiques representatives de la reproducció humana assistida, de l'administració sanitària, de col·legis professionals (advocats, metges, biòlegs, farmacèutics, filòsofs, genetistes, etc.) i d'altres institucions representatives.  
El nomenament dels membres el fa el conseller de Sanitat.  
La Comissió de Reproducció Humana Assistida de la Comunitat Valenciana està integrada pels components següents:  
1. President: el director gerent de l'Agència Valenciana de Salut o la persona que hi delegue.  
2. Vicepresident: un dels vocals professionals amb experiència en l'àmbit de la reproducció humana assistida.  
3. Vocals:  
. Dos professionals d'experiència reconeguda en el camp de la reproducció humana assistida.  
. Dos professionals representants de l'administració sanitària, un dels quals ha de ser jurista.  
. Un professional d'experiència reconeguda en el camp de la bioètica.  
. Quatre professionals en representació cada un d'ells de:  
a. Col·legi de metges  
b. Col·legis professionals (advocats, biòlegs, farmacèutics, filòsofs, genetistes, etc.) o altres institucions representatives.  
c. Universitat de València.  
d. Associacions de consumidors i usuaris.  
4. Secretari: un funcionari tècnic metge de la Conselleria de Sanitat designat per a això, amb veu però sense vot, que assumix les funcions pròpies que es deriven de les reunions d'esta comissió.  
En esta comissió poden integrar-se, puntualment, els professionals la participació dels quals es considere convenient a la vista dels temes que s'hagen de tractar. Estos professionals participen de les sessions de la comissió amb veu però sense vot.  
Els membres d'esta comissió assessora són nomenats per un període de quatre anys.»  
DisposiciÓ final  
Esta orde vigix des de l'endemà de la publicació en el Diari Oficial de la Generalitat.  
València, 26 de setembre de 2006  
El conseller de Sanitat,  
Rafael Blasco Castany


Còpia Permalink ELI